Ես՝ քեզնից առաջ

«Ես՝ քեզնից առաջ» (անգլ.՝ Me Before You), ամերիկա-բրիտանական ռոմանտիկ դրամա։ ԱՄՆ-ում ֆիլմը թողարկվել է 2016 թվականի հունիսի 3-ին և ունեցել է 33 միլիոն դոլար շահույթ։


== Սյուժե ==
Լուիզա «Լու» Քլարկը (Էմիլիա Քլարկ) ապրում է անգլիական գավառական քաղաքում։ Կյանքում չունենալով հստակ ուղղվածություն, արտասովոր և հնարամիտ 26 տարեկան աղջիկը աշխատանք է փնտրում իր ընտանիքին ֆինանսապես օգնելու համար։ Նա դառնում է Ուիլլ Թրեյնորի՝ երիտասարդ և հարուստ բանկիրի խնամողը, ով հայտնվել է հաշմանդամի սայլակում, իրադարձություններից երկու տարի առաջ, դժբախտ դեպքի հետևանքով, և նրա կյանքը ակնթարթում ողբերգականորեն փոխվել է։ Նրա հոգում այլևս չի մնացել արկածախնդրության ծարավ և հույս։ Լուիզան պարզում է, որ Ուիլլը որոշել է ինքնասպան լինել մահվանն աջակցող «Dignitas» կազմակերպության միջոցով։ Լուն որոշում է ապացուցել նրան, որ արժե ապրել, լցնում է նրա կյանքը գույներով։ Մի քանի համատեղ արկածներից հետո Լուն և Ուիլլը ստանում են ավելին, քան կարող էին պատկերացնել, նրանց կյանքերը և զգացմունքները արմատապես փոխվում են։ Չնայած նրան, որ Ուիլլի և Լուիզայի միջև առաջանում են փոխադարձ սիրո զգացմունքներ, այնուամենայնիվ Ուիլլը չի փոխում ինքնասպան լինելու իր որոշումը։
Հիմնական նկարահանումները սկսվել են 2015 թվականի ապրիլին և ավարտվել են նույն թվականի հունիսի 26-ին։


== Դերերում ==
Էմիլիա Քլարկ — Լուիզա Քլարկ
Սեմ Կլաֆլին — Ուիլլիամ Թրեյնոր
Ժանեթ Մաքթիր — Կամիլլա Թրեյնոր
Չարլզ Դենս — Սթիվեն Թրեյնոր
Բրենդան Քոյլ — Բերնարդ Քլարկ
Ջեննա Քոուլման — Կատրինա Քլարկ
Մեթյու Լյուիս — Պատրիկ
Բեն Լոյդ-Հյուզ — Ռուպերտ Ֆրեշվել
Վանեսսա Քիրբի — Ալիսիա Դյուար
Սթիվեն Փիքոկ — Նատան
Սամանտա Սփիրո — Ջուդի Քլարկ
Ջոաննա Լամլի — Մերի Ռոլինսոն


== Փաստեր ==
Ֆիլմը նկարահանվել է Ջոջո Մոյեսի համանուն գրքի հիման վրա։
Այս ֆիլմը ռեժիսոր Թեա Շերոքի դեբյուտն է։
Ըստ Ջոջո Մոյեսի գրքի՝ հերոսուհին՝ Լու Քլարկը որոշում է սիմվոլիկ դաջվածք անել՝ մեղվի տեսքով։ Հետաքրքիր է, որ դերակատարուհի Էմիլիա Քլարկը նկարահանումների ժամանակ իրոք անում է այդ դաջվածքը՝ որպես հիշողություն նկարահանման հրապարակում անցկացրած հիանալի ժամանակից։
Էմիլիա Քլարկը և Չարլզ Դենսը միասին նկարահանվել էին «Գահերի խաղ» հեռուստասերիալում, սակայն ոչ մի համատեղ տեսարանում նրանք հանդես չեն եկել։
Էմիլիա Քլարկը նկարահանումներից առաջ համոզել է Մեթյու Լյուիսին սափրել ոտքերը։


== Ընդունելություն ==


=== Քննադատների արձագանքը ===
«Ես՝ քեզնից առաջ» ֆիլմը տարբեր արձագանքներ է ստացել է քննադատների կողմից։ Rotten Tomatoes կայքում ֆիլմն ունի 57% ռեյտինգ 107 ակնարկների հիման վրա, միջին վարկանիշը 10-ից 5.7 է։ Metacritic-ում ֆիլմի միջին գնահատականը 100-ից 51 է 36 քննադատների կարծիքի հիման վրա։ Այնուամենայնիվ հանդիսատեսը շատ ավելի դրական է ընդունել ֆիլմը։ CinemaScore-ում հանդիսատեսը ֆիլմին տվել է "A" աստիճան։


=== Բանավեճ ===
Ֆիլմը ստացել է վատ արձագանքներ շատ մարդկանցից, ովքեր կարծում են, որ ֆիլմը կրում է հաղորդագրություն, ըստ որի հաշմանդամություն ունեցող անձինք բեռ են իրենց ընտանիքների համար, և ֆիլմը խթանում է այն տեսակետը, որ մարդիկ ավելի լավ է լինեն մահացած, քան հաշմանդամ։ Նրանք ընդունում են ֆիլմը որպես ինքնասպանության քարոզ։


== Արտադրություն ==
2014 թվականի ապրիլի 2-ին հայտարարվել է, որ ֆիլմի ռեժիսորը լինելու է Թեա Շերոքը։ Նույն թվականի սեպտեմբերի 2-ին Էմիլիա Քլարկը և Սեմ Կլաֆլինը սկսել են նկարահանումները։ 2015 թվականի մարտի 24-ին սկսել է նկարահանվել Սթիվեն Փիքոկը։ Ավելի ուշ դերասանական կազմին միացել են Ջեննա Քոուլմանը, Չարլզ Դենսը, Ժանեթ Մաքթիրը, Բրենդան Քոյլը, Մեթյու Լյուիսը, Սամանտա Սփիրոն, Վանեսսա Քիրբին և Բեն Լոյդ-Հյուզը։


== Պրեմիերա ==
2014 թվականի հուլիսին հայտարարվեց, որ ֆիլմը կթողարկվի 2015 թվականի օգոստոսի 21-ին։ 2015 թվականի մայիսին պրեմիերան տեղափոխեցին 2016 թվականի հունիսի 3։ 2015 թվականի նոյեմբերին պրեմիերան առաջ բերվեց` 2016 թվականի մարտի 4, սակայն 2016 թվականի հունվարին այն կրկին տեղափոխվեց 2016 թվականի հունիսի 3։


== Ծանոթագրություններ ==


== Արտաքին հղումներ ==
http://mebeforeyoumovie.com/ Ես՝ քեզնից առաջ. պաշտոնական կայք
«Ես՝ քեզնից առաջ»(անգլ.) ֆիլմը Internet Movie Database կայքում
Պաշտոնական թրեյլեր #1
Պաշտոնական թրեյլեր #2